cyanic-selkie/wikianc huggingface dataset:
ஆர்ய நகர் சட்டமன்றத் தொகுதி
ஆர்யநகர் சட்டமன்றத் தொகுதி, உத்தரப் பிரதேச சட்டமன்றத்திற்கான 403 தொகுதிகளில் ஒன்று. இது கான்பூர் மக்களவைத் தொகுதிக்கு உட்பட்டது.
சான்றுகள்
பகுப்பு:உத்தரப் பிரதேச சட்டமன்றத் தொகுதிகள்
பூர்ணாத்திரேயசர் கோயில்
ஸ்ரீ பூர்ணாத்திரேயசர் கோயில் (Sree Poornathrayeesa Temple, மலையாளத்தில்: ശ്രീ പൂര്ണ്ണത്രയീശ ക്ഷേത്രം) என்பது கேரளத்தின், கொச்சி, திருப்பூணித்துறையில் அமைந்துள்ள ஒரு விஷ்ணு கோயில் ஆகும். கொச்சி இராச்சிய அரச குடும்பத்தின் 8 அரச கோவில்களில் இது முதன்மையானது. இந்தக் கோயில் கேரளத்தின் மிகப் பெரிய கோயில்களில் ஒன்றாகக் கருதப்படுகிறது. இந்த தெய்வம் கொச்சினின் தேசிய தெய்வமாகவும், திருப்பூத்துறையின் காவல் தெய்வமாகவும் கருதப்பட்டது. எனவே இந்தக் கோயிலில் நடக்கும் விருச்சிகோத்சவ விழாவில் 40 க்கும் மேற்பட்ட யானைகள் கலந்துகொள்கின்றன. பூர்ணசந்திர ஈசர் யானைகளை விரும்புபவராக கருதப்படுவதால், யானைகளின் உரிமையாளர்கள் பலர் பணத்தை எதிர்பார்க்காமல் யானைகளை உறசவத்திற்கு அனுப்புகின்றனர்.
இந்த கோயில் ஆண்டுதோறும் நடக்கும் உற்வங்கள் அல்லது பண்டிகைகளுக்கும் பிரபலமானது. கோயில் விழாவானது ஒவ்வொரு ஆண்டும் விருச்சிகம் மாதத்தில் (நவம்பர்-திசம்பர்) விருச்சிகோற்சவம் என்ற பெயரில் நடத்தபடுகிறது. மேலும் இந்த விருச்சிகோற்சவம் விழாவானது உலகின் மிகப் பெரிய கோயில் திருவிழாவாகும். இக்கோயில் இறைவன் "சந்தனா கோபால மூர்த்தி" வடிவத்தில் உள்ள மகா விஷ்ணு என்பதால், குழந்தையில்லாதவர்கள் குழந்தை வரம்வேண்டி இங்கு வழிபட வருதல் வழக்கமாக உள்ளது.
வெளி இணைப்புகள்
பகுப்பு:எர்ணாகுளம் மாவட்டத்திலுள்ள இந்துக் கோயில்கள் பகுப்பு:Coordinates on Wikidata
கள்ளர் வெட்டுத் திருவிழா
கள்ளர் வெட்டுத் திருவிழா என்பது தென்தமிழகத்தின் திருநெல்வேலி மற்றும் தூத்துக்குடி மாவட்டத்தின் புகழ் பெற்ற விழாவாகும். இந்த திருவிழாவைக் காண ஆண்டுதோறும் ஆயிரக்கணக்கில் தேரிக்குடியிருப்பு அருகேயுள்ள குதிரைமொழி கிராமத்திலுள்ள கற்குவேல் ஐயனார் கோவிலில் கூடுகிறார்கள். இந்தத் திருவிழாவானது தூத்துக்குடி மாவட்டம் குதிரைமொழியில், ஆண்டு தோறும் கார்த்திகை மாதம் முப்பதாவது நாள் நடைபெற்று வருகிறது. திருவிழா கார்த்திகை மாதம் முதல் நாள் தொடங்கி 28ம் நாள் திருநெல்வேலி பாளையங்கோட்டை இடையர் இனத்தைச் சேர்ந்த மாலையம்மன் ஐவராசா குடும்பத்தினா் நடத்தும் மாலையம்மன் ஐவராசா பூசையுடன் தொடங்கி கள்ளர் வெட்டு முடிந்த மறுநாள் திருநெல்வேலி தச்சநல்லுார் இடையர் இனத்தைச் சேர்ந்த முன்னடி பட்டறைதாரர் நடத்தும் படப்பூசையுடன் முடிவடைகிறது.
அநீதி தலைதூக்கியபோது, ஆதனை, அய்யன் அழித்த நாளை கள்ளர் வெட்டுத் திருவிழாவாக இப்பகுடி மக்கள் கொண்டாடுகிறார்கள்.
திருவிழா
கோயிலின் முன்னே உள்ள தேரிப்பகுதியில் மேல்புறம் சவுக்கு கட்டைகள் மூலம் பாதுகாப்பு அரண் அமைத்து அதில் கள்ளர் எனும் இளநீரை வைத்து நாலாபுறமும் பக்தர்களின் நடுவே வெட்டப்படும். பின்பு பக்தர்கள் அங்கிருந்து புனித மண் எடுத்துச் செல்கின்றனர். இந்த புனித மணலை எடுத்து வீட்டில் பூஜை அறையில் வைத்தால் நன்மை நடக்கும் என்பது பக்தர்கள் நம்பிக்கை.
வெளி இணைப்புகள்
பகுப்பு:தமிழர் சமயங்கள் பகுப்பு:தமிழர் விழாக்கள்
ஆயிரம் தூண் ஆலயம்
ஆயிரம் தூண் ஆலயம் அல்லது ருத்திரேஷ்வர் கோயில் (Thousand Pillar Temple) தெலங்கானா மாநிலம், வாரங்கல் நகரில் ஹனுமக் கொண்டா என்ற இடத்தில் அமைந்துள்ள வரலாற்றுச் சிறப்புடைய இந்துக் கோயிலாகும் இக்கோயில் சிவன், திருமால், சூரிய தேவன் ஆகிய மூன்று கடவுளருக்குமானது. காகத்திய வம்ச மன்னர் ருத்ர தேவன் என்பவரால் கிபி 1175 - 1324க்கு இடைப்பட்ட காலத்தில் கட்டப்பட்டது. இந்த "ஆயிரம் தூண் ஆலயம்" காகத்திய வம்சத்தின் கட்டிடக் கலைகளில் தலைசிறந்ததாய் கருதப்படுகிறது.
வாரங்கல் கோட்டை, இராமப்பா கோயில் ஆகியவற்றுடன் ஆயிரம் தூண் ஆலயமும் இந்தியாவிலுள்ள உலகப் பாரம்பரியக் களங்களின் பட்டியலில் யுனெஸ்கோவால் தற்காலிகமாக இணைக்கப்பட்டுள்ளது.
இக்கோயிலை நிரந்தர உலகப் பாரம்பரிய களமாக 25 சூலை 2021 அன்று யுனெஸ்கோ அறிவித்துள்ளது.
அமைப்பு
நட்சத்திர அமைப்பில் கட்டப்பட்டுள்ள இந்த ஆலயத்தில் நிறைய சன்னதிகளும் லிங்கங்களும் நிறுவப் பட்டுள்ளன. ஆலயத்தில் உட்புறம் மூன்று சந்நிதிகள் உள்ளன. சிவன், விஷ்ணு, சூரியன் மூவருக்கும் சந்நிதிகள் அமைக்கப்பட்டுள்ளன. ஆயிரம் தூண்களால் அமைக்கப்பட்டு இருந்தாலும் ஆலயத்தின் எந்த மூலையில் இருந்து பார்த்தாலும் மத்தியில் உள்ள பெரிய சிவலிங்கத்தை எந்த தூண்களும் மறைக்காமல் இருக்கும்படியான அமைப்பில் கட்டப்பட்டது. ஆலயத்தின் முன்புறம் ஒற்றைக் கல்லினால் ஆன பெரிய கருங்கல் நந்தி ஒன்று இன்றும் பளபளப்பாய் காணப்படுகிறது. கல்லிலே செதுக்கப்பட்ட யானை வரிசையும் துளைத்து செதுக்கப்பட்ட ஜன்னல் அமைப்புகளும் காக்கத்திய வம்சத்தின் கட்டிடக் கலையின் நுணுக்கத்திற்குச் சான்றாக உள்ளது.
தக்கணப் பிரதேசத்தைப் படையெடுத்த துக்ளக் மன்னரால் இந்தக் கோவில் சிதைக்கப்பட்டது. 2004 இல் இந்திய அரசால் சிதிலமடைந்த தூண்கள் மீண்டும் புதுப்பிக்கப்பட்டுள்ளது.
போக்குவரத்து
இக்கோயிலுக்குச் செல்ல சாலைவழிப் போக்குவரத்து உள்ளது. இத்தலத்துக்கு அருகில் வாரங்கல் தொடருந்து நிலையம் மூன்று கிலோமீட்டர் தொலைவில் உள்ளது.
வெளியிணைப்புகள்
பகுப்பு:இந்தியாவில் உள்ள சிவன் கோயில்கள் பகுப்பு:தெலங்காணாவில் உள்ள இந்துக் கோயில்கள் பகுப்பு:வரங்கல் மாவட்டம் பகுப்பு:உலகப் பாரம்பரியக் களங்கள்
பகுப்பு:இந்தியாவில் உள்ள உலக பாரம்பரியக் களங்கள்
தீபிகா குண்டாஜி
தீபிகா குண்டாஜி (பிறப்பு -1963) ஒரு இந்திய விவசாயி ஆவார். இவருடைய விவசாய முறைகள் தேசிய கவனத்தையும் இந்திய அரசாங்கத்தின் விருதையும் பெற்றன. நாரி சக்தி புரஸ்கார் விருதை இந்திய ஜனாதிபதி ராம்நாத் கோவிந்த் இவருக்கு வழங்கினார். இந்த விருது பெண்களுக்கான இந்தியாவின் உயரிய குடிமகன் விருதாகும்.
வாழ்க்கை
இவர் 1963 இல் பிறந்து தனது குழந்தைப் பருவத்தை கர்நாடகாவில் கழித்தார். மேலும் இவர் தொல்லியல் ஆய்வாளராகப் பயிற்சி பெற்று திருமணமானவர்.
அவர் தனது கணவர் பெர்னார்ட் டெக்லெர்க்குடன் 1994 முதல் பணிபுரியத் தொடங்கினார். மேலும் அவர்கள் 9 ஏக்கர் கூழாங்கல் தோட்டத்தில் வெளியாட்களைப் பயன்படுத்துவதில்லை. அவர்களுக்குச் சொந்தமான ஏழு ஏக்கர் நிலம், பிரெஞ்சு மற்றும் பிரிட்டிஷ் காலனித்துவவாதிகளால் பாதிக்கப்பட்டு, அழிக்கப்பட்ட காடுகளின் பாழடைந்த ஒரு வகை நிலத்திற்கு சிறந்த எடுத்துக்காட்டாகும். அவர்கள் தங்கள் நிலத்தை எவ்வாறு சரிசெய்வது என்பதைக் கண்டறிந்தால், இந்தியாவில் அத்தன்மை கொண்டுள்ள 93 மில்லியன் ஹெக்டேர் நிலத்தையும் உற்பத்தி மற்றும் நிலையான பயன்பாட்டிற்கு மீட்டெடுக்க உதவும்.
2009ல் விதைகளின் முக்கியத்துவம் பற்றிப் குண்டாஜி பேசியிருந்தார். ஆரோவில்லில் உள்ள உள்ளூர் விவசாயிகள் தங்கள் விதைகளைப் பாதுகாப்பதில் கவனம் செலுத்த வேண்டும் என்று அவர் நம்புகிறார். பாழ்நிலம் 80-90 வரையிலான வெவ்வேறு விதை வகைகளைப் பயன்படுத்தி மெதுவாக மாற்றப்படுகிறது. ஆனால் இது வெற்றியை அடைய அவர்கள் சுமார் 3,000 விதைகளை சேமித்து விநியோகிக்க வேண்டும். கடினமான வகைகளில் நிலத்தைச் சீரமைக்கும் வகையில் அவை பாதுகாக்கப்படுவதை அவர் உறுதி செய்கிறார். காலநிலை மாற்றத்தில் குண்டாஜி கவனம் செலுத்துகிறார். 10,000 ஆண்டுகளாக மனிதர்கள் பயிர்களை பயிரிட்டு வருவதாகவும், கிடைக்கும் பயிர் வகைகளை நாம் பயன்படுத்திக் கொள்ள வேண்டும் என்றும் குண்டாஜி குறிப்பிடுகிறார்.
அவருக்கு நாரி சக்தி புரஸ்கார் விருது ராஷ்டிரபதி பவனில் இந்தியக் குடியரசுத் தலைவர் ராம்நாத் கோவிந்தால் சர்வதேச மகளிர் தினத்தன்று வழங்கப்பட்டது. இந்த விருது பெண்களுக்கான இந்தியாவின் உயரியகுடிமகன் விருதாகும்.
மேற்கோள்கள்
பகுப்பு:வாழும் நபர்கள் பகுப்பு:இந்தியப் பெண் செயற்பாட்டாளர்கள் பகுப்பு:சமூக சேவகர்கள்
சோளிங்கர் போர்
சோளிங்கர் போர் என்பது 1781 செப்டம்பர் 27 அன்று சென்னையின் மேற்கில்  80 கி.மீ (50 மைல்கள்) தொலைவில் சோளிங்கரில் நடைபெற்ற ஒரு போராகும். இப்போர் ஐதர் அலியின் தலைமையிலான மைசூர் அரசு படைகளுக்கும், அயர் கூட் தலைமையிலான  கிழக்கு இந்தியா நிறுவன படைகளுக்கும் இடையே நடைபெற்றது. ஐதர் அலியின் படைகள் கம்பெனி படைகளை எதிர்பாரதவிதத்தில் தாக்கின. இருந்தாலும் ஐதர் படைகள் கம்பெனி படைகளால் பெரும் உயிரிழப்புகளை சந்தித்து கர்நாடக பிரதேசத்தில் இருந்து வெளியேற்றப்பட்டது.
குறிப்புகள்
பகுப்பு:1781 நிகழ்வுகள் பகுப்பு:தமிழகப் போர்கள் பகுப்பு:வேலூர் மாவட்டம் பகுப்பு:இரண்டாம் ஆங்கிலேய-மைசூர் போர்கள்
அக்பர்பூர் ரனியா சட்டமன்றத் தொகுதி
அக்பர்பூர் ரானியா சட்டமன்றத் தொகுதி, உத்தரப் பிரதேச சட்டமன்றத்திற்கான 403 தொகுதிகளில் ஒன்று. இது அக்பர்பூர் மக்களவைத் தொகுதிக்கு உட்பட்டது.
பாரம்பரிய கட்சி (மலேசியா)
பாரம்பரிய கட்சி அல்லது சபா பாரம்பரிய கட்சி (வாரிசான்) (ஆங்கிலம்: Heritage Party (Warisan Malaysia); மலாய்: Parti Warisan (Warisan); சீனம்: 人民復興黨; சாவி: ڤرتي واريثن ) என்பது மலேசியாவின் சபா மாநிலத்தில் இயங்கும் ஓர் அரசியல் கட்சியாகும்.
முன்பு இந்தக் கட்சி, சபா பாரம்பரிய கட்சி (ஆங்கிலம்: Sabah Heritage Party மலாய்: Parti Warisan Sabah) என்று அழைக்கப்பட்டது. சபா மாநிலத்தை அடிப்படையாகக் கொண்டு 2016 அக்டோபர் 17-ஆம் தேதி சாபி அப்டால் (Shafie Apdal) தலைமையில் இந்தக் கட்சி உருவாக்கப்பட்டது.
2021-ஆம் ஆண்டு இறுதி வாக்கில், இந்தக் கட்சியின் செயல்பாடுகள் தேசிய அளவில் விரிவடைந்தன. இதன் விளைவாக இந்தக் கட்சியின் பெயர் பாரம்பரிய கட்சி (Heritage Party) என பெயர் மாற்றம் செய்யப்பட்டது.
வரலாறு
2018-ஆம் ஆண்டு மலேசியப் பொதுத் தேர்தலில் பாக்காத்தான் (Pakatan Harapan) கூட்டணியுடன் இந்தக் கட்சி ஒரு தேர்தல் கூட்டணியை உருவாக்கிக் கொண்டது. பாக்காத்தான் கூட்டணி ஆட்சிக்கு வந்தால், மலேசியக் கூட்டரசு அமைச்சரவைக்குள் பாரம்பரிய கட்சி பிரதிநிதித்துவப் படுத்தப்படும் என்று அதன் தலைவர் சாபி அப்டால் உறுதி அளித்தார்.
சாபி அப்டால்
பாரம்பரிய கட்சி தொடங்கப்பட்ட தொடக்கக் காலத்தில், தம்முடைய கட்சி பல இனங்களைக் கொண்ட கட்சி என்றும்; தீபகற்ப மலேசியாவில் பாக்காத்தான் கூட்டணியின் அரசியல் பாணியை தம்முடைய பாரம்பரிய கட்சி பின்பற்றப் போவது இல்லை என்றும் வெளிப்படையாகக் கூறினார்.
மலேசிய அரசியல் நெருக்கடி 2020
இருப்பினும் புத்ராஜெயாவில் பாக்காத்தான் கூட்டணி ஆட்சி அமைக்கும் வாய்ப்பு கிடைத்தால், மத்திய அமைச்சரவையில் பாரம்பரிய கட்சிக்கும் அமைச்சர்கள் பதவிகள் கிடைக்கலாம் என்றும்; அதே வேளையில் சபா மாநில அரசாங்கத்தில் பாக்காத்தான் அமைச்சர்களும் மாநிலச் சேவையில் அமர்த்தப் படுவார்கள் என்றும் எதிர்பார்க்கப்பட்டது.
2018 பொதுத் தேர்தலில் பாக்காத்தான் வெற்றி பெற்ற போது, இந்தப் பாரம்பரிய கட்சி மத்திய அரசாங்கத்தின் ஒரு பகுதியாக மாறியது. ஆனாலும் பாக்காத்தான் கூட்டணி அரசாங்கம் வீழ்ச்சி அடைந்ததும் ஏப்ரல் 2021-இல் பாக்காத்தான் கூட்டணியில் இருந்து வெளியேறியது.
சபா மாநிலத் தேர்தல் 2020
2020-ஆம் ஆண்டு சபா மாநிலத் தேர்தலின் போது, மத்திய அரசாங்கத்தை ஆட்சி செய்த பெரிக்காத்தான் நேசனல், பாரிசான் நேசனல் மற்றும் ஐக்கிய சபா கட்சி ஆகியவற்றுடன் கூட்டணி வைத்திருந்த சபா மக்கள் கூட்டணியால் பாரம்பரிய கட்சி தோற்கடிக்கப்பட்டது.
இருப்பினும் 2022-ஆம் ஆண்டு பொதுத் தேர்தலில் பாக்காத்தான் கூட்டணி அறுதிப் பெரும்பான்மையில் வெற்றி பெற்றது. பாரிசான் நேசனல் கூட்டணியுடன் நடுவண் ஒற்றுமை அரசாங்கம் அமைக்கப்பட்டது. அதன் விளைவாக இந்தப் பாரம்பரியக் கட்சிக்கும் நடுவண் அரசாங்கப் பதவிகள் வழங்கப் பட்டன.
மேற்கோள்கள்
பகுப்பு:மலேசிய அரசியல் கட்சிகள்
மோர்கன் வார்டு
மோர்கன் வார்டு (1901 – 1963) என்ற அமெரிக்க கணித மேதை கலிபோர்னியா தொழில் நுட்ப நிறுவனத்தில் கணித பேராசிரியராக இருந்தார்.
வார்டு பொது எண்ணியலின் அடிப்படை தலைப்பில் அவரது ஆலோசகர் எரிக்டெம்பிள் பெலின் உதவியோடு 1928 ஆம் ஆண்டில் கால்டெக்கில் முனைவர் பட்டம் பெற்றார். அவர் கால்டெக்கில் ஒரு ஆராய்ச்சியாளராகவும்இ 1929-ல் ஆசிரியராகவும் தொடர்ந்து 1963-ல் தனது இறப்பு வரை அங்கே இருந்தார். அவரது முனைவர் பட்ட மாணவர்களில் ராபர்ட் பிடில் வொர்த் கால்டெக் பேராசிரியரானார். வார்டு 500 க்கும் மேற்பட்ட கணித மேதைகளுக்கு முன்னோடியாகவும் டில்வொர்த் மற்றும் டொனால் எ.டார்லிங் ஆகியோரின் மூலம் கணினி அறிவியல் வல்லுனராகவும் இருக்கிறார்.
வார்டின் ஆராய்ச்சி ஆர்வம் இயற்பியல் தொடர்பு மற்றும் வகுபடும் தன்மையின் தீர்வு சார்ந்தும்இ முழு எண் கெழு சமன்பாடுஇ கணித ஓருறுப்புஇ நுண் இயற்கணிதம்இ கணித சார்பு சமன்பாடுஇ பின்னல் கோட்பாடு மற்றும் எண்ணியியல் பகுப்பாய்வுகளுக்கு இiடையேயான ஆய்வலரின் உய்த்துணர்வு படிகளின் கூடுதல் ஆகியவற்றை உள்ளடக்கியதாகும். அவர் தேசிய அறிவியல் அறக்கட்டளையோடு இணைந்து தொடக்கப்பள்ளி கணித பாடத்திட்ட சீர்திருத்தத்திற்கு பணிபுரிந்தார். . மேலும் அவர் கிளாரன்ஸ் எட்டல் ஹார்ட்குரோடு இணைந்து    'நவீன ஆரம்ப கணிதம்' என்ற புத்தகத்தை எழுதினார்
பீட்ரிச் மெண்டோசா
பீட்ரிச் மெண்டோசா (Beatriz Mendoza) எசுப்பானியாவைச் சேர்ந்த இவர் ஓர் இணை ஒலிம்பிக் தடகள வீரர் ஆவார். முக்கியமாக டி 12 வகைப்பட்டில் விரைவோட்ட நிகழ்வுகளில் போட்டியிடுகிறார்.
1992 ஆம் ஆண்டில் எசுப்பானிய இணை ஒலிம்பிக் விளையாட்டு அணியின் முதல் ஆட்டத்தில் தனது சொந்த நாட்டின் விளையாட்டுகளில் பங்கேற்றார். அதில் இவர் 100மீட்டரிலும், 200 மீட்டர் போட்டிகளிலும் வெண்கலம் வென்றார். 1996 இல் அட்லாண்டாவில் நடந்த பின்வரும் ஆட்டங்களில், ஸ்பிரிண்ட் இரட்டிப்பாக, 100 மற்றும் 200 போட்டிகளில் தங்கம் வென்றார். அவரது மூன்றாவதும், இறுதி ஆட்டமும் 2000 கோடைக்கால இணை ஒலிம்பிக்கில் சிட்னியில் இருந்தன. அதில் இவர் மீண்டும் 100மீட்டரிலும், 200 மீட்டர் போட்டிகளிலில் போட்டியிட்டு, 100 மீட்டரில் வெண்கலத்தையும் 200 இல் வெள்ளியையும் வென்றார்.
குறிப்புகள்
பகுப்பு:வாழும் நபர்கள் பகுப்பு:இணை ஒலிம்பிக் விளையாட்டுக்கள் பகுப்பு:விளையாட்டு வீரர்கள்
பி.சீ மையேர்சு
பி.சீ மையேர்சு (ஆங்கிலம்: Paul Zachary "PZ" Myers; பிறப்பு மார்சு 9, 1957) ஓர் அமெரிக்க அறிவியலாளர், உயிரியல் பேராசிரியர், எழுத்தாளர், இறைமறுப்புச் செயற்பாட்டாளர். இவரது Pharyngula அறிவியல் வலைப்பதிவிற்காகவும் அறியப்படுகிறார். இவர் நுண்ணறிவு வடிவமைப்புக் கோட்பாட்டினதும் படைப்புவாதத்தினதும் கடுமையான விமர்சகர். இவர் பல்வேறு பகுத்தறிவுவாத, இறைமறுப்பு, ஐயுறவியல் மாநாடுகளில் பேச்சுக்களும் வழங்கிவருகிறார்.
வெளி இணைப்புகள்
பகுப்பு:அமெரிக்க உயிரியலாளர்கள் பகுப்பு:இறைமறுப்பாளர்கள் பகுப்பு:1957 பிறப்புகள் பகுப்பு:வாழும் நபர்கள் பகுப்பு:அமெரிக்க இறைமறுப்பாளர்கள் பகுப்பு:ஆங்கில அமெரிக்கர்கள் பகுப்பு:சமயம் பற்றிய விமர்சனங்கள் பகுப்பு:ஐக்கிய அமெரிக்கப் பெண்ணியவாதிகள்
கலைஞர் மு. கருணாநிதி பொற்கிழி விருது
கட்டுரை, கவிதை, புனைகதை, நாடகம், ஆங்கிலப் படைப்புகள் மற்றும் பிற மாநில மொழி ஆகிய 6 பிரிவுகளில் அளிக்கப்படும் '''கலைஞர் மு. கருணாநிதி பொற்கிழி விருது''' என்பது தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம் ஏற்படுத்தியுள்ள (பபாசி) அறக்கட்டளையின் மூலம் தமிழ் இலக்கிய உலகத்திற்குச் சிறந்த முறையில் பங்களிக்கும் தமிழ் அறிஞர்களுக்கு ஆண்டுக்கொருமுறை அளிக்கப்படும் விருதாகும்.
அமைப்பு
2007 ம் ஆண்டு சென்னையில் நடைபெற்ற 30 ஆவது சென்னை புத்தகக் கண்காட்சி விழாவில் கலந்து கொண்ட அப்போதைய தமிழ்நாடு முதல்வர் கலைஞர் மு. கருணாநிதி தென்னிந்திய புத்தக விற்பனையாளர் மற்றும் பதிப்பாளர் சங்கத்திற்கு நன்கொடையாக வழங்கிய ரூபாய் ஒரு கோடியில் அறக்கட்டளை ஒன்று அமைக்கப்பட்டுள்ளது.அந்த அறக்கட்டளையின் பெயரில் ஒரு கோடி ரூபாய் வங்கி வைப்புத் தொகையாக வைக்கப்பட்டு அதிலிருந்து கிடைக்கும் வங்கி வட்டி வருமானம் மூலம் வருடம் தோறும் தமிழ் எழுத்தாளர்கள் நான்கு பேர், பிற இந்திய மொழிகளுக்கான எழுத்தாளர் ஒருவர், ஆங்கில இலக்கிய எழுத்தாளர் ஒருவர் என மொத்தம் ஆறு எழுத்தாளர்களுக்கு தலா ஒரு லட்சம் வீதம் பொற்கிழியும், பாராட்டுச் சான்றிதழும் வழங்கிச் சிறப்பிக்கப்படுகிறது. 2008 ம் ஆண்டு முதல் இவ்விருது அளிக்கப்படுகிறது.
2009 ஆம் ஆண்டுக்கான விருது பெற்றவர்கள்
2009 ஆம் ஆண்டுக்கான கலைஞர் மு. கருணாநிதி பொற்கிழி விருது பெற்ற ஆறு எழுத்தாளர்கள்.
2010 ஆம் ஆண்டுக்கான விருது பெற்றவர்கள்
2010 ஆம் ஆண்டுக்கான கலைஞர் மு. கருணாநிதி பொற்கிழி விருது பெற்ற ஆறு எழுத்தாளர்கள்.
2012 ஆம் ஆண்டுக்கான விருது பெற்றவர்கள்
2012 ஆம் ஆண்டுக்கான கலைஞர் மு. கருணாநிதி பொற்கிழி விருது பெற்ற ஆறு எழுத்தாளர்கள்.
2017 ஆம் ஆண்டுக்கான விருது பெற்றவர்கள்
2017 ஆம் ஆண்டுக்கான கலைஞர் மு. கருணாநிதி பொற்கிழி விருது பெற்ற எழுத்தாளர்கள்.
==2020 ஆம் ஆண்டுக்கான விருது பெற்றவர்கள் ==
2021 ஆம் ஆண்டுக்கான விருது பெற்றவர்கள்
2021 ஆம் ஆண்டுக்கான விருது பெற்ற ஆறு எழுத்தாளர்கள்.
மேற்கோள்கள்
பகுப்பு:இந்திய இலக்கிய விருதுகள் பகுப்பு:தமிழ் மொழி விருதுகள்
சின்னகடம்பூர் ஊராட்சி
சின்னகடம்பூர் ஊராட்சி (Chinnakadambur Gram Panchayat), தமிழ்நாட்டின் திருவள்ளூர் மாவட்டத்தில் உள்ள திருத்தணி வட்டாரத்தில் அமைந்துள்ளது. இந்த ஊராட்சி, திருத்தணி சட்டமன்றத் தொகுதிக்கும் அரக்கோணம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1207 ஆகும். இவர்களில் பெண்கள் 605 பேரும் ஆண்கள் 602 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
அத்வைதம் (திரைப்படம்)
அத்வைதம் பிரியதர்சன் இயக்கத்தில் 1991ல் வெளியான மலையாளத் திரைப்படம். இதில் மோகன்லால், ஜெயராம், ரேவதி ஆகியோர் முன்னணி வேடங்களில் நடித்தனர்.
சின்னகடம்பூர் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அத்வைதம் (திரைப்படம்)
இசை
கைதப்ரம் தாமோதரன் நம்பூதிரி எழுதிய பாடல்களுக்கு எம். ஜி. ராதாகிருஷ்ணன் இசையமைத்துள்ளார். ;பாடல்கள்
வெளி இணைப்புகள்
பகுப்பு:1991 மலையாளத் திரைப்படங்கள்
குடவர்
thumb|200px|right| குடபுலம் (தற்கால கேரளம்) சங்ககாலச் சேரநாட்டின் ஒரு பகுதியாக விளங்கியது குடநாடு. அதில் வாழ்ந்த மக்கள் குடவர் எனப்பட்டனர்.
'குடபுலம்' என்பது சேரநாடு.
குடதிசை என்பது மேற்குத் திசையைக் குறிக்கும் தமிழ்ச்சொல். சேர நாட்டைக் 'குடபுலம்' என்பர். இமயவரம்பன் நெடுஞ்சேரலாதன், குடநாட்டை வென்று அதன் ஆட்சியைக் கைப்பற்றியவர்கள்.
கரிகாலனின் வெற்றிகளைக் கண்டு குடவர்-மக்கள் சோர்ந்து கூம்பிப்போயினராம்.
குடவர்-மக்கள் வேங்கட அரசன் புல்லி நாட்டிலும் வாழ்ந்தனர். அவர்கள் பொங்கல் சோறும், ஆவின் பாலும் தந்து விருந்தினர்களைப் பேணும் பழக்கமுடையவர்.
சேரன் செங்குட்டுவன், ஆடுகோட்பாட்டுச் சேரலாதன், சேரமான் யானைக்கட்சேய் மாந்தரஞ்சேரல் இரும்பொறை ஆகியோர் ’குடவர் கோ’, அல்லது ‘குடவர் கோமான்’ எனப் போற்றப்படிகின்றனர்.
அடிக்குறிப்பு
பகுப்பு:சங்க காலப் புவியியல்
சோமரப்பு சத்தியநாராயண
வாழ்க்கை
சோமரப்பு சத்யநாராயணா இவா் கரீா் நகா் மாவட்டத்தில் உள்ள ராமகுண்டம் தொகுதியில் சுயாட்சியாக நின்று  வெற்றி பெற்றாா். இவா் முதலில் காங்கிரஸ் கட்சியில் சோ்ந்தாா். பின்னா் அக்கட்சியிலிருந்து விலகி  தெலங்கானா ராஷ்டிாிய சமிதி  கட்சியில் 30  அக்டோபர் 2011 இல் இணைந்தாா்.
குறிப்புகள்
பகுப்பு:1948 பிறப்புகள் பகுப்பு:வாழும் நபர்கள் பகுப்பு:தெலங்காணா அரசியல்வாதிகள்
சித்தாலங்குடி ஊராட்சி
சித்தாலங்குடி ஊராட்சி (Sithalangudi Gram Panchayat), தமிழ்நாட்டின் மதுரை மாவட்டத்தில் உள்ள வாடிபட்டி ஊராட்சி ஒன்றியத்தில் அமைந்துள்ளது. இந்த ஊராட்சி, சோழவந்தான் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1644 ஆகும். இவர்களில் பெண்கள் 798 பேரும் ஆண்கள் 846 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மருதூர்குறிச்சி ஊராட்சி
மருதூர்குறிச்சி ஊராட்சி (Maruthoorkurichy Gram Panchayat), தமிழ்நாட்டின் கன்னியாகுமரி மாவட்டத்தில் உள்ள தக்கலை வட்டாரத்தில் அமைந்துள்ளது. இந்த ஊராட்சி, குளச்சல் சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5117 ஆகும். இவர்களில் பெண்கள் 2599 பேரும் ஆண்கள் 2518 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கன்னியாகுமரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கே. ஆர். கங்காதரன்
'''கே. ஆர். ஜி என்று பிரபலமாகக் குறிப்பிடப்பட்ட கே. ஆர் கங்காதரன்' (K. R. Gangadharan'', 1936–2012) என்பவர் ஒரு தமிழ் திரைப்பட தயாரிப்பாளராவார். இவர் 'கே. ஆர். ஜி புரொடக்சன்ஸ்', 'கே. ஆர். ஜி ஆர்ட் புரொடகசன்ஸ்', 'கே. ஆர். ஜி எண்டர்பிரைசஸ்', 'கே. ஆர். ஜி மூவிஸ் இன்டர்நேசனல்' போன்ற பதாகையிகளின் கீழ் தமிழ், மலையாள மொழிகளில் 60 க்கும் மேற்பட்ட படங்களைத் தயாரித்துள்ளார்.
இறப்பு
கே. ஆர். ஜி 19 சூன் 2012 அன்று தன் 76 வயதில் இறந்தார். உடல் நலக்குறைவால் இவர்  சென்னை, தி. நகரில் உள்ள ஒரு தனியார் மருத்துவமனையில் அனுமதிக்கப்பட்டார். சிகிச்சையில் தேறிவந்தர். இவர் இறந்த நாளில் மருத்துவமனையில் இருந்து குணமடைந்து வீட்டிற்கு செல்லவிருந்தார், ஆனால் இவர் வெளியேறவிருந்தபோது, சரிந்து விழுந்து, விரைவில் இறந்துவிட்டார் என்று அந்த வட்டாரங்கள் தெரிவித்தன. இவருக்கு மனைவி மற்றும் மகள் உள்ளனர்.
வெளி இணைப்புகள்
பகுப்பு:மலையாளத் திரைப்படத் தயாரிப்பாளர்கள் பகுப்பு:சென்னை திரைப்படத் தயாரிப்பாளர்கள் பகுப்பு:தமிழ்த் திரைப்படத் தயாரிப்பாளர்கள் பகுப்பு:2012 இறப்புகள் பகுப்பு:1936 பிறப்புகள்
சேலம் வானூர்தி நிலையம்
சேலம் வானூர்தி நிலையம் - ஓமலூர் அருகே காமலாபுரத்தில் சேலம் வானூர்தி நிலையம் அமைந்துள்ளது. 165 ஏக்கர் பரப்பளவில் உள்ள விமான நிலையத்தை 565 ஏக்கர் பரப்பளவில் விரிவாக்கம் செய்ய உள்ளதாக அரசு அறிவித்துள்ளது. thumb கடந்த 1993-ஆம் ஆண்டு சேலம் வானூர்தி நிலையம் தொடங்கப்பட்டது. எந்த வானூர்தி நிறுவனமும் சேவையைத் தொடங்க முன்வராததால் தொடங்கப்பட்டது முதல் விமான நிலையம் காலியாகவே கிடந்தது. ஆரம்பத்தில் என்இபிசி நிறுவனம் தனது சேவையை தொடங்கியது. ஆனால் பயணிகள் சரிவர வராததால் அந்த சேவை நிறுத்தப்பட்டது.
இதையடுத்து உள்ளூர் தொழில் துறையினர் இந்த விமான நிலையத்திற்கு உயிரூட்டும் முயற்சிகளைத் தொடர்ந்து மேற்கொண்டு வந்தனர். கடந்த 2006-ஆம் ஆண்டு ஏர் டெக்கான் நிறுவனம் சேலம் விமான நிலையத்திலிருந்து சேவையைத் தொடங்குவதாக அறிவித்தது. ஆனால் உள்ளூர் தொழில்துறையினர் ரூ. 90 லட்சம் டெபாசிட் செய்ய வேண்டும் அல்லது 50 சதவீத அளவுக்கு விமான டிக்கெட்கள் விற்பனையாக வேண்டும் என அது உத்தரவாதம் கோரியது.
நிர்வாக காரணங்களால் இந்த சேவை மீண்டும் நிறுத்தப்பட்டுவிட்டது. மீண்டும் சென்னை - சேலம் விமான சேவை விரைவில் தொடங்க உள்ளது.
தற்பொழுது கடந்த மார்ச் 25-ஆம் தேதி முதல் சென்னையிலிருந்து சேலம் மற்றும் சேலத்தில் இருந்து சென்னைக்கு தினசரி விமான சேவை உள்ளது.
அமைப்பு
சேலம் வானூர்தி நிலையத்தில் ஓர் ஓடுபாதை உள்ளது, இது 040/220 டிகிரி நோக்குடையது, 6000 அடி நீளம் கொண்டது. இதன் 100 பை 75 மீட்டர் ஏப்ரன் 2 ஏடிஆர் விமானங்களை கையாளும் திறன் கொண்டது, அதே நேரத்தில் அதன் முனைய கட்டிடம் 100 பயணிகளை பூர்த்தி செய்ய முடியும். சேலத்தில் ஊடுருவல் வசதிகள் VHF வானொலி, PAPI மற்றும் ஒரு NDB ஆகியவை அடங்கும்.
புதிய வழிகள்
சேலம் லோக் சபா எம்.பி. எஸ். ஆர். பார்த்திபன் தலைமையிலான சேலம் வானூர்தி நிலைய ஆலோசனைக் குழு கூட்டம் 2020 ஜனவரியில் நடைபெற்றது, இதில் வானூர்தி நிலையத்திலிருந்து புதிய விமான சேவைகள் விரைவில் தொடங்கப்படும். பின்வரும் வழித்தடங்களில் வானூர்தி நிலையத்திலிருந்து சேவைகள் விரைவில் தொடங்கப்படும் என்று எம்.பி. கூறினார்:
• பெங்களூரு முதல் புதுச்சேரி வரை சேலம் வழியாக
இராஜகிரி ஊராட்சி (பூதலூர்)
இராஜகிரி ஊராட்சி (Rajagiri Gram Panchayat), தமிழ்நாட்டின் தஞ்சாவூர் மாவட்டத்தில் உள்ள பூதலூர் வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2346 ஆகும். இவர்களில் பெண்கள் 1201 பேரும் ஆண்கள் 1145 பேரும் உள்ளனர். இது இளங்காடு எனவும் அழைக்கப்படுகிறது.
சேலம் வானூர்தி நிலையம்
புதிய வழிகள்
• திருப்பதி வழியாக சேலம் முதல் ஹைதராபாத்
இராஜகிரி ஊராட்சி (பூதலூர்)
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சேலம் வானூர்தி நிலையம்
புதிய வழிகள்
• சேலம் முதல் கோவா வரை மங்களூரு வழியாக
கொச்சி, கோயம்புத்தூர், மதுரை போன்ற உள்நாட்டு இடங்களுக்கு வானூர்திகளை இயக்க மக்களிடமிருந்து தொடர்ந்து கோரிக்கை உள்ளது, இது செலவு குறைந்ததாக இருக்கும், மேலும் துபாய், அபுதாபி, கோலாலம்பூர், சிங்கப்பூர் போன்ற பன்னாட்டு இடங்களுக்கு வானூர்திகளை இயக்க வேண்டும். மேலே இடங்கள்.
இராஜகிரி ஊராட்சி (பூதலூர்)
சான்றுகள்
பகுப்பு:தஞ்சாவூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சேலம் வானூர்தி நிலையம்
புதிய வழிகள்
சமீபத்திய வானூர்தி நிலைய ஆலோசனைக் குழு கூட்டம் 2020 ஆகஸ்ட் மாதம் சேலம் வானூர்தி நிலையத்தில் நடைபெற்றது, சேலம் வானூர்தி நிலையத்திலிருந்து புதிய சேவைகளைத் தொடங்க இண்டிகோ வானூர்தி நிறுவனங்களுடன் பேச்சுவார்த்தை நடந்து வருவதாகக் கூறினார்.
இணைப்பு
மத்திய பேருந்து முனையத்திலிருந்து 19 கிமீ (12 mi) பற்றி வானூர்தி நிலையம் NH 44 இல் அமைந்துள்ளது. நகர பேருந்து நிலையம் மற்றும் மத்திய பேருந்து நிலையம், ஓமலூர் வழியாக அடிக்கடி பேருந்து சேவைகள் கிடைக்கின்றன. வானூர்தி நிலையம் ரயில் நிலையத்திலிருந்து 17 கி.மீ கருப்பூர். கேப் சேவைகள், கால் டாக்ஸிகள் மற்றும் ஆட்டோ ரிக்‌ஷாக்கள் வானூர்தி நிலையத்திற்கு 24 மணிநேர பயண சேவைகளை வழங்குகின்றன.]
வானூர்தி பயிற்சி மற்றும் மாலுமி பயிற்சி மையங்கள்
சேலம் வானூர்தி நிலையத்தில் நிலவும் சிறந்த நிலைமைகள் வானூர்தி பயிற்சிக்கு மிகவும் பொருத்தமானவை. சேலம் வானூர்தி நிலையம் இப்போது தென்னிந்தியாவில் வானூர்தி பயிற்சி மற்றும் பைலட் பயிற்சி மையங்களை நிறுவுவதற்கான முக்கிய இடமாகும். இங்கு கிடைக்கும் நவீன உள்கட்டமைப்பின் அடிப்படையில், இது ஒரு சிறந்த பயிற்சி வானூர்தி நிலையம் மற்றும் ஆர்வமுள்ள மாலுமிகளுக்கான தளமாகும். சேலத்தை மையமாகக் கொண்ட புகழ்பெற்ற ஏர் சார்ட்டர் ஆபரேட்டர் (சேலம் ஏர்) பைலட் பயிற்சி சேவைகளைத் தொடங்கியுள்ளது. சேலம் வானூர்தி சேவை மற்றும் சேலம் பறக்கும் கிளப் ஆகியவை சேலம் வானூர்தி நிலையத்திலிருந்து இயங்குகின்றன. இது ஏற்கனவே சேலத்தை மையமாகக் கொண்ட இரண்டு பறக்கும் பள்ளிகளுக்கு சொந்தமானது.
வானூர்தி நிலைய விரிவாக்கம்
போயிங் 737,777,787 போன்ற பெரிய வானூர்திகளைக் கையாள சேலம் வானூர்தி நிலையத்தின் ஓடுபாதையை விரிவுபடுத்துவதற்காக, அருகிலுள்ள கிராமங்களான சிக்கனம்பட்டி, தும்பிபாடி, பொட்டியாபுரம் மற்றும் கமலாபுரம் ஆகிய நாடுகளிலிருந்து கூடுதலாக 570 ஏக்கர் நிலத்தை கையகப்படுத்தி சேலம் வானூர்தி நிலையத்தை விரிவுபடுத்துவதற்கான உத்தரவுகளை தமிழக அரசு வெளியிட்டுள்ளது. மற்றும் ஏர்பஸ் A320, A350 கள். தற்போதுள்ள ஓடுபாதை 6000 அடி (1806 மீட்டர்) நீளம் கொண்டது, இது ஏடிஆர் வானூர்திகளை மட்டுமே கையாள முடியும்.
"வானூர்தி நிலையத்தை விரிவுபடுத்துவதற்கு சிவில் வானூர்தி போக்குவரத்து அமைச்சகத்திற்கு 570 ஏக்கர் கூடுதலாக தேவைப்பட்டது. அந்த கூடுதல் 570 ஏக்கர் நிலங்களை நாங்கள் பெற்றால், மற்ற போயிங் விமானங்களுக்கு இடமளிக்க 8,000 அடி (2438 மீட்டர்) வரை ஓடுபாதைகள் அமைக்க முடியும்" என்று சேலம் வானூர்தி நிலைய அதிகாரி ஒருவர் தெரிவித்தார். .
100 ஏக்கரில் ஒரு கிடங்கு மற்றும் வானூர்திகளை பராமரிக்க ஒரு ஹேங்கர் அமைக்கப்படும் என்றார்.
புதிதாக முன்மொழியப்பட்ட விரிவாக்கம் உதான் திட்டத்தின் கீழ் வருகிறது, இது இந்தியா முழுவதும் மத்திய மற்றும் மாநில அரசாங்கங்கள் கூட்டாக நிதியளிக்கும் ஒரு முயற்சியாகும், இது 'பொதுவான குடிமகனை பறக்க விட வேண்டும்'.
இந்த விரிவாக்கம் முக்கியமாக டெல்லி, மும்பை போன்ற முக்கிய இடங்களுக்கு பெரிய வானூர்திகளை இயக்குவதற்கும், பெங்களூரு, சென்னையிலிருந்து விமானங்களை இரவு பார்க்கிங் வசதி செய்வதற்கும் பார்க்கப்படுகிறது.
எதிர்ப்புக்கள்
2010 ஆம் ஆண்டு முதல் அப்போதைய மாநில அரசு நிலங்களை கையகப்படுத்தத் தொடங்கியதில் இருந்து சேலம் வானூர்தி நிலையத்தை விரிவுபடுத்துவதற்கான போராட்டங்கள் நடந்து வருகின்றன. கிராமவாசிகள் கணக்கெடுப்பை வலுக்கட்டாயமாக நிறுத்தி, அதிகாரிகளின் குழுவைக் கூட பிணைக் கைதிகளாக வைத்திருந்தனர்.
27 ஏப்ரல் 2018 அன்று, நகரத்தில் வானூர்தி நிலைய விரிவாக்கத்திற்காக நிலம் கையகப்படுத்தப்படுவதை எதிர்த்து நூற்றுக்கணக்கான உழவர்களும் அவர்களது குடும்ப உறுப்பினர்களும் சேலம் ஆட்சேர்ப்புக்கு முற்றுகையிட்டனர். போராட்டத்திற்கு முதன்மையான காரணம் நிலம் மற்றும் வாழ்வாதாரங்களை பாதுகாப்பதாகும். வானூர்தி நிலையத்தின் உத்தேச விரிவாக்கத்திற்கு 567 ஏக்கர் நிலம் தேவைப்படுகிறது. ஆரம்ப வானூர்தி நிலையத்திற்கான நிலம் 1989 இல் இப்போது எதிர்ப்பு தெரிவிப்பவர்களின் பெற்றோர் மற்றும் தாத்தா பாட்டிகளிடமிருந்து கையகப்படுத்தப்பட்டது. சேலம் மாவட்ட நிர்வாகம் விரிவாக்கத்திற்கான நிலங்களை கையகப்படுத்த முறைகளைத் தொடங்கியபோது, ​​உழவர்களும் குடியிருப்பாளர்களும் கடுமையாக எதிர்த்தனர். இழப்பீடு வழங்குவதில் பெரும் தொகை உறுதி செய்யப்பட்டிருந்தாலும், நிலம் கையகப்படுத்தும் நடவடிக்கையை கைவிடுமாறு மாவட்ட நிர்வாகத்தையும், முதல்வர் எடப்பாடி கே பழனிசாமியையும் அவர்கள் கேட்டுக்கொண்டனர்.
வானூர்தி நிலைய விரிவாக்கத்திற்கு எதிர்ப்புத் தெரிவித்ததற்காக ஜூன் 2018 இல் பியூஷ் மனுஷ், மன்சூர் அலிகான் உள்ளிட்ட ஆர்வலர்கள் தளை செய்யப்பட்டனர்.
புதிய வானூர்தி நிலையம்
சேலம் வானூர்தி நிலையப் பகுதியைச் சுற்றியுள்ள ஆர்ப்பாட்டக்காரர்கள் நகரின் மற்றொரு இடத்தில் புதிய வானூர்தி நிலையத்தைக் கோருகின்றனர். உழவர்களின் இந்த ஆர்ப்பாட்டத்திற்கு முக்கிய காரணம், நகர மையத்திலிருந்து வெகு தொலைவில் உள்ள 570 ஏக்கர் வளமான நிலங்களை கையகப்படுத்துவதன் மூலம் அவர்களின் வாழ்வாதாரத்தை கெடுப்பதாகும், இது 10 முதல் 15 வரை கிடைக்கக்கூடிய மற்றும் மிக எளிதாக அணுகக்கூடிய ஆயிரக்கணக்கான ஏக்கர் நிலங்களை பயன்படுத்துவதற்கு பதிலாக நகர மையத்திலிருந்து கிலோமீட்டர் தொலைவில். இதுபோன்ற இரண்டு பகுதிகள் இந்திய உருக்கு ஆணையம் இன் எஃகு ஆலை பகுதி மற்றும் தமிழ் நாடு வெள்ளைக்கல் நிறுவனம் இன் மாக்னசைட் சுரங்க பகுதி.
தற்போதைய வானூர்தி நிலையத்துக்காகவும் நிலம் கையகப்படுத்தப்பட்டாலும், அதன் ஓடுபாதையை உடைக்க வேண்டும், புதிய ஓடுபாதை கட்டப்பட வேண்டும் என்று இந்திய வானூர்தி நிலைய ஆணையம் ஏற்கனவே கூறியுள்ளது, இது ஒரு புதிய வானூர்தி நிலையத்தை உருவாக்குவதற்கு கிட்டத்தட்ட செலவாகும். உழவர்களும் ஆர்ப்பாட்டக்காரர்களும் தற்போதைய வானூர்தி நிலையத்தை விரிவுபடுத்துவதை எதிர்ப்பதற்கும், கையகப்படுத்துவதை நிறுத்தி வானூர்தி நிலையத்தின் இருப்பிடத்தை மாற்றுமாறு அதிகாரிகளை கேட்டுக்கொள்வதற்கும் இதுவே காரணம்.
மேற்கோள்கள்
https://www.airodisha.com/eng/flight-schedule
https://www.dailythanthi.com/News/State/2018/03/26022914/Between-Salem-and-Chennai-Flight-service-back.vpf
பகுப்பு:இந்திய வானூர்தி நிலையங்கள் பகுப்பு:தமிழ்நாட்டு வானூர்தி நிலையங்கள் பகுப்பு:தமிழ்நாட்டு வானூர்தி நிலையங்கள் பகுப்பு:தமிழ்நாட்டுப் போக்குவரத்து
ரோம்வாங்
ரோம்வாங் (Romvong) அல்லது ரோம்வோங் என்பது, ஒரு வகை தென்கிழக்கு ஆசிய நடனம் ஆகும். இது கம்போடியா, லாவோஸ் மற்றும் தாய்லாந்தில் பிரபலமான நாட்டுப்புற நடனமாக உள்ளது. இது ஒரு வட்டமான முறையில் தொடர்ந்து நகரும் மெதுவான சுற்று நடனம் ஆகும். மேலும் அழகான கை அசைவுகள் மற்றும் எளிய அடிச்சுவடுகளை உள்ளடக்கியது. ஆண்கள் மற்றும் பெண்கள் இருவரும் ஒரே வட்டத்தில் பங்கேற்று நடனமாடுகின்றனர்.
பாரம்பரிய நடனங்கள், பிரபலமான கொண்டாட்டங்கள் மற்றும் நவீன விருந்துகளின் ஒரு பகுதியாக இருக்கும் பிராந்தியத்தின் மூன்று நாடுகளில் வட்ட நடன நடனம் ஒரு பாரம்பரிய நடனம் என்று கூறப்படுகிறது. ஆதிக்கம் செலுத்தும் கெமர், லாவோ மற்றும் தாய் கலாச்சாரங்களுக்கு மேலதிகமாக, தென்கிழக்கு ஆசியாவைச் சேர்ந்த பல குழுக்களிடையே ரோம்வோங் பொதுவானதாக உள்ளது. எடுத்துக்காட்டாக, கம்போடியாவில், ஃபாங், க்ரூங், தம்புவான் மற்றும் பிராவோ மக்கள் உள்ளிட்ட இனக்குழுக்களிடையே ரோம்வோங் நடனம் காணப்படுகிறது.
வரலாறு
ரோம்வோங்கின் வரலாறு மோன்-கெமர் மக்களின் வரலாற்றுக்கு முந்தைய மரபுகளில் வேரூன்றியுள்ளது. க்ரோங், புனோங், தம்புவான் போன்ற கெமர் லெர் என அழைக்கப்படும் பிற மோன்-கெமர் பழங்குடி மக்களிடையே ரோம்வோங் மிகவும் பிரபலமாக உள்ளது. வடக்கு கெமர் (தாய்லாந்து), கெமர் கண்டல் (கம்போடியா), மற்றும் கெமர் க்ரோம் (தெற்கு வியட்நாம்) மற்றும் பிற மோன்-கெமர் பழங்குடியினர் உள்ளிட்ட அனைத்து இன கெமர்களும் இந்த வகை நடனத்திற்கு "ரோம்வோங்" என்ற ஒரே வார்த்தையை ஒரு ஒருங்கிணைந்த கெமர் அடையாளமாக பயன்படுத்தினர்.
கெமர் லெர் என அழைக்கப்படும் பூர்வீக மோன்-கெமர் சிறுபான்மையினர் வடகிழக்கு கம்போடியாவிலும் தென்கிழக்கு ஆசியாவின் பிற நிலப்பகுதிகளிலும் வசித்து வந்தனர். இந்த நடனம் (ரோம்வாங்) ஆயிரக்கணக்கான ஆண்டுகளாக உள்ளது. பண்டைய கம்போடியாவிற்கு இந்து மற்றும் பௌத்தம் அறிமுகப்படுத்தப்படுவதற்கு முன்னர் அசல் கெமர் பாரம்பரியமாக இருந்த லியாங் அராக் சடங்குகள் அல்லது லெர்ங் நக் டாவில், சிறிய ஆலயம் மத வேலிகளால் சூழப்பட்டுள்ளது. அங்கு ஆன்மீக பெண்கள் சன்னதியை சுற்றி நடனமாடுகிறார்கள். மறுபுறம், மோன்-கெமர் பழங்குடியினரின் ஆவிகளுக்கான எருமை படுகொலையின் போது, மக்கள் வட்டத்தில் சுற்றி நின்று நடனமாடுகிறார்கள் என்கிற கருத்து நிலவுகிறது. மேலும் ஆயிரக்கணக்கான ஆண்டுகளாக பேயன் கோயிலின் சுவரில் இவ்வகை நடன அமைப்பு செதுக்கப்பட்டுள்ளது. பொழுதுபோக்கு மற்றும் கொண்டாட்டங்களுக்காக நடனமாடும் உள்ளூர் மக்களுக்கு ரோம்வாங் மிகவும் பிரபலமான ஒன்றாக இருக்கிறது.
கெமர் சாம்ராஜ்யத்தின் போது புத்தாண்டு கொண்டாட்டம் மற்றும் பண்டிகைகளின் போது கெமர் உள்ளூர் மக்களால் ரோம்வாங் நிகழ்த்தப்பட்டது, பின்னர் கெமர் பேரரசின் பிராந்தியங்களில் குடியேறும்போது நவீன தாய்லாந்து மக்கள் மற்றும் லாவோஸின் மூதாதையரான பிற குடியேற்றவாசிகளால் ஏற்றுக்கொள்ளப்பட்டது.
விளக்கம்
ரோம்வாங் நடன பாணி பின்வருமாறு விளக்கப்பட்டுள்ளது.:
அடிப்படை முறையில் இரண்டு தம்பதிகள் தங்கள் உள்ளங்கைகளை மடித்து, விரல்களால் சரியான கோணங்களில் தங்கள் மணிக்கட்டுகளுக்கு கொண்டு சென்று, உடலின் பின்னால் இருந்து முகத்தின் முன்னால் கைகளை மேலே கொண்டு வருவது, நேராக விரல்களை இசைக்கு நேராக நேராக்குவது மற்றும் வளைப்பது ஆகியவை அடங்கும். இரண்டு கைகளும், ஒன்று இடது மற்றும் வலது புறமாக எதிரெதிர் திசைகளில் அசைக்க வேண்டும்.
கால்கள் தாளத்திற்கு ஏற்றவாறு, நேரத்திலும், கூட்டாளியின் எதிர் திசையிலும் நகர வேண்டும். நடனக் கலைஞர்கள் ஒரு வட்டத்தில் சுற்றி வருகிறார்கள். முரசின் ஒலிக்கேற்ப நேரத்தை வைத்திருக்கிறார்கள். வட்டத்தின் மையத்தைக் குறிக்க பெரும்பாலும் அலங்கரிக்கப்பட்ட கம்பம் அல்லது பூக்களினால் அலங்கரிக்கப்பட்ட குவளை உள்ளது.
கம்போடியாவில் முக்கியத்துவம்
ரோம்வாங் கெமர் வரலாற்றுக்கு முந்தைய பாரம்பரியத்திலிருந்து தோன்றியதால், இந்த வகை நாட்டுப்புற நடனம் கம்போடியாவில் மிகவும் பிரபலமாக உள்ளது, ஏனெனில் இந்த வகை மெதுவான நடனம் கெமரின் தேசிய அடையாளம் மற்றும் உள்ளூர் நாட்டுப்புறக் கதைகளாகக் கருதப்படுகிறது.
கம்போடியா முழுவதும் உள்ள ஆண்கள் மற்றும் பெண்களுக்கு குறிப்பாக புத்தாண்டு கொண்டாட்டம், தேசிய மற்றும் மத கொண்டாட்டங்கள் மற்றும் அவ்வப்போது நடக்கும் நிகழ்வுகள் ஆகியவற்றில் ரோம்வாங் மிகவும் பிரபலமான நாட்டுப்புற நடனமாக உள்ளது. கெமர் மக்கள், பொழுதுபோக்கு, மன அழுத்தத்தை விடுவித்தல் மற்றும் மகிழ்ச்சிக்காக ரோம்வாங் நடனம் ஆடுகிறார்கள். இந்த வகை நடனம் எளிதில் கற்றுக் கொள்ளப்படுகிறது மற்றும் நிகழ்த்தப்படுகிறது. அதனால்தான் சமூக நிலையைப் பொருட்படுத்தாமல் பெரும்பாலான கெமர் மக்களுக்கு அதை எவ்வாறு செய்வது என்று தெரிகிறது. மேலும், கெமர் புத்தாண்டு (சங்கரதா) மற்றும் பிற விழாக்களில் குறிப்பாக உள்ளூர் கொண்டாட்டங்களின் போது கெமர் மக்கள் மத்தியில் ரோம்வாங் பாடல்கள் மிகவும் பிரபலமாக உள்ளன.
தாய்லாந்தில் முக்கியத்துவம்
தாய்லாந்தில் "ரோம்வோங்" ராம்தானில் தோன்றியதாகக் கருதப்படுகிறது, இதுபழைய வகையான நாட்டுப்புற நடனம் ஆகும். அங்கு, நூதன முரசு எனப்படும் ஒரு வகையான முரசு மூலம் இந்த நடனம் குறிக்கப்பட்டது. தாய்லாந்தின் நுண்கலைத்துறை ராம்வோங்கின் பத்து வெவ்வேறு பாணிகளை அடையாளம் கண்டுள்ளது.
இரண்டாம் உலகப் போரில் தாய்லாந்தின் கடினமான காலங்களில் பிரதமர் பிளேக் பிபுன்சோங்ராம் ராம்வோங்கை ஆதரித்தார். மக்கள் தங்கள் கவலையை மறக்க உதவும் பொருட்டு, இராணுவ சர்வாதிகாரி தாய்லாந்து பெண்களையும் ஆண்களையும் ராம்வோங் நடனமாடி மகிழ்வதை ஊக்குவித்தார். மேலும், தனது ஆட்சிக் காலத்தில் தைஃபிகேஷனின் கொள்கையின் ஒரு பகுதியாக, ராம்வோங்கை ஊக்குவிப்பதன் மூலம் ஃபோக்ஸ்ட்ராட் அல்லது வால்ட்ஸ் போன்ற தாய்லாந்து சாராத நடனங்களின் பிரபலத்தைத் தடுக்கும் நோக்கில் பிபுன்சோங்ராம் இருந்தார். அரசாங்க அதிகாரிகளுக்கு கூட வேலை நாட்களில், வாரத்தில் அரை நாள் அவர்களின் அலுவலகங்களில் ஒன்றாக "ராம்வோங்" நடனமாட வழங்கப்பட்டது. இரண்டாம் உலகப் போரின் முடிவில் ராம்வோங் பெரும்பாலும் லுக் துங் மற்றும் சா-சா-சா (நடனம்) ஆகியவற்றால் மாற்றப்பட்டது, இருப்பினும் அதன் செல்வாக்கு தாய்லாந்து சமுதாயத்தில் தப்பிப்பிழைத்தது.
வெளி இணைப்புகள்
பகுப்பு:தாய்லாந்துப் பண்பாடு பகுப்பு:லாவோசியப் பண்பாடு பகுப்பு:கம்போடியப் பண்பாடு
பித்தாகரசு
பித்தாகரசு ஒரு அயோனியக் கிரேக்கக் கணிதவியலாளரும், பித்தாகரியனியம் என்னும் மத இயக்கம் ஒன்றின் நிறுவனரும் ஆவார். இவர் ஒரு சிறந்த கணிதவியலாளராகவும், அறிவியலாளராகவும் போற்றப்படுகிறார். ஆனால், சிலர் இவரது கணிதம், மெய்யியல் ஆகியவற்றுக்கான பங்களிப்புக் குறித்து ஐயம் எழுப்பியுள்ளனர். எரோடோட்டசு, இவரை கிரேக்கர்களுள் மிகத் தகுதி வாய்ந்த மெய்யியலாளர் எனப் புகழ்ந்துள்ளார். பித்தாகரசின் கேட்பாடுகள் பின்னாளில் வந்த பிளாட்டோவின் கோட்பாடுகளிலும் கிடைக்கப்படுகின்றன.
இவர், அவரது பெயரைக்கொண்டு பெயரிடப்பட்ட பித்தாகரசு தேற்றத்துக்காக மிகவும் அறியப்பட்டவர். இவர் எண்களின் தந்தை எனவும் அழைக்கப்படுகிறார். கிமு ஆறாம் நூற்றாண்டின் பிற்பகுதியில், இவர் மெய்யியல், மதம் பரப்பல் ஆகிய துறைகளில் பெரும் பங்களிப்புச் செய்துள்ளார். இவரது வாழ்க்கை, இவரது கருத்துக்கள் என்பன பற்றி மிகவும் குறைவாகவே தெரிய வந்துள்ளது. பித்தாகரசும் அவரது மாணவர்களும் எல்லாக் கருத்துருக்களும் கணிதத்துடன் தொடர்புள்ளவை என்றும், எண்களே இறுதி உண்மை என்றும், கணிதத்தினூடாக, எல்லாவற்றையும் எதிர்வுகூறவும், அளக்கவும் முடியும் எனவும் நம்பினர்.
தன்னை ஒரு மெய்யியலாளராகக் கூறிக்கொண்ட முதல் மனிதர் இவரே எனப்படுகின்றது. இவருடைய கருத்துக்கள் பிளேட்டோவிடமும் தாக்கத்தை ஏற்படுத்தியுள்ளன. இவரது எழுத்துக்கள் எதுவும் இன்று கிடைக்காததால் இவரைப் பற்றி அதிகம் அறிய முடியாதுள்ளது. பித்தாகரஸ் மீது ஏற்றிச் சொல்லப்பட்ட சிறப்புகள் பல உண்மையில் இவரோடு பணியாற்றியோர் அல்லது இவரது மாணவர்களுக்கு உரியவையாக இருக்கலாம் எனவும் கூறப்படுவது உண்டு. சமோஸ் தீவில் பிறந்த இவர் தனது இளமைக்காலத்திலேயே அறிவைத் தேடி எகிப்து போன்ற பல பிரதேசங்களுக்கும் சென்றார்.
பித்தாகரசின் வாழ்க்கை
எரோடோட்டசு, இசொகிரேட்சு போன்ற ஆரம்ப எழுத்தாளர்கள் அனைவரும் பிதாகரஸ் கிரேக்கம் தீவான கிழக்கு ஏகனில் உள்ள சாமோசில் பிறந்தார் என்பதை ஏற்றுக்கொள்கின்றனர். பித்தாகரசின் தந்தை ஒரு வியாபாரியாக இருந்திப்பார் அல்லது மாணிக்கம் செதுக்குபவராக இருந்திருப்பார் என்று அவர்கள் கருதுகின்றனர். இவரின் நெசார்க்கசின் மகனாக இருக்கலாம் எனக் கருதப்படுகின்றது. இவர் கி.மு.540 இல் பிறந்து இருப்பார் என்றும் அவர்கள் கூறுகிறார்கள்.
சில கூற்றுகளின்படி பித்தாகரஸ் க்ரோடான் இன  பெண்ணான தியானோவை திருமணம் செய்துகொண்டார் எனவும்  திலக்ஸ் என்ற மகனும் தாமோ, அரிக்னோட், மையா என மூன்று மகள்கள்களும் இருந்ததாகவும் கூறப்படுகிறது.
பிதகோரஸின் முதல் ஆசிரியர் பெரெசைடெஸ் (Pherecydes). வானியல், தத்துவம் ஆகியவற்றில் தலைசிறந்த அறிஞர். இக்கலைகளில் அழுத்தமான அறிவை அவர் பிதகோரஸுக்கு வழங்கினார்.
அறிவைத் தேடிய பிதகோரஸின் அடுத்த ஆசிரியர் அனாக்ஸிமாண்டர் (Anaximandar) என்ற கிரேக்கக் கணித மேதை. வானவியலிலும் இவர் வல்லவர். சூரிய கிரகணம் எப்போது வரும் என்று கண்டுபிடிக்கும் முறை இவரது ஆராய்ச்சியின் பலன்தான். அறிவுலகின் உச்சியைத் தொட வேண்டுமானால், நீ எகிப்துக்குச் செல். மத குருக்கள் நடத்தும் ரகசியப் பள்ளிக்கூடங்களில் (Mystery Schools) கற்க வேண்டும்” என ஆலோசனை கூறினார் அனாக்ஸிமாண்டர். அதன்படி பிதகோரஸ் எகிப்து சென்றார். இந்த மத குருக்கள் நடத்திய பள்ளிகள் குருகுலம் போன்றவை. கட்டுப்பாடுகள் அதிகம். ஒழுக்கத்தோடு இருப்பவர்களே அறிவு தேடத் தகுதியானவர்கள் என்பது இவர்களின் நம்பிக்கை.
பிதகோரஸை மாணவனாக ஏற்றுக் கொள்ள அவர்கள் பல நிபந்தனைகள் விதித்தார்கள். அவற்றுள் முக்கிய நிபந்தனை, பிதகோரஸ் 40 நாட்கள் உண்ணாவிரதம் இருக்க வேண்டும். வயிற்றுப்பசியைவிட அறிவுப் பசி அதிகம் கொண்ட பிதகோரஸ் நாற்பது நாட்கள் உண்ணா நோன்பு ஏற்றார். பிதகோரஸின் மன உறுதியையும், அறிவு தாகத்தையும் கண்ட மத குருக்கள் அவரைத் தங்கள் பள்ளியில் மாணவனாக அனுமதித்தார்கள். கணித அறிவுக்குப் புடம் போடவும் இசையில் ஞானம் பெறவும் இந்த உபவாசம் அவருக்கு உதவியது. இவர் சுமார் முப்பது ஆண்டுகள் உலகின் பல நாடுகளுக்கு பயணம் மேற்கொண்டு அறிஞர்கள் பலரை சந்தித்து அவர்கள் வழியாக பல விசயங்களை கற்றுக்கொண்டார்.
பித்தாகரஸ் தனது ஐம்பத்தோராவது வயதில் குரோட்டோன் என்ற ஊரில் கி.மு. 580 இல் குடியேறினார். அங்கு ஒரு கல்வி நிலையத்தை துவக்கினார். அதில் நூற்றுக் கணக்கான மாணவரும், மாணவிகளும் சேர்ந்து படித்தனர். இதுவே உலகின் முதல் இருபாலர் கல்வி நிலையம் எனப்படுகிறது. மாணாக்கர்களுக்கு ஒழுக்கம் சார்ந்த கட்டுப்பாடுகளை விதித்தார்.
எழுத்துக்கள்
பித்தாகரசின் தொகுதிகள் யாவும் கிடைக்கப் பெறவில்லை. பெரும்பாலும் அனைத்தும் அழிந்து விட்டன.ஏனெனில் அவர் தனது கற்பித்தல்களை வாய்மொழியாகவே கற்பித்தார். கிடைத்த சிலவும் அவர் கூறுவதாக சொல்லப்படுகின்றவையே.
பித்தாகரஸ் தேற்றம்
கணிதம் கற்றவர்கள் பித்தாகரஸ் தேற்றம் என்பது பற்றி நன்கு அறிந்திருப்பார்கள். ஒரு முக்கோணம் என்பது மூன்று பக்கங்கள் ஆன ஒரு கணித வடிவம் ஆகும். செங்கோண முக்கோணம் என்பது ஒரு கோணத்தின் அளவு, 90 பாகையாகக் கொண்டதொரு முக்கோணம்.
பித்தாகரஸ் தேற்றத்தில் வர்க்கம் என்ற சொல் வரும். வர்க்கம் என்பது ஓர் எண்ணை அதே எண்ணால் பெருக்குவதால் கிடைக்கும் மதிப்பு ஆகும். எடுத்துக்காட்டாக 9-இன் வர்க்கம் 9 x9 = 81 என்பதாகும். ஆனால், வர்க்கமூலம் என்பது அதற்கு நேர்மாறானது. அதாவது எண் 81-க்கு வர்க்கமூலம் 9.
ஒரு செங்கோண முக்கோணத்திற்கு மூன்று பக்கங்கள் இருக்கும். அவை அடிப்பக்கம். குத்துயரம் மற்றும் கர்ணம் என்பனவாகும். அடிப்பக்கத்திற்கும், குத்துயரத்திற்கும் இடைப்பட்ட கோணம் செங்கோணமாக இருக்க வேண்டும். அதாவது 90 பாகையாக இருக்க வேண்டும். முக்கோணம் பற்றிய பித்தாகரஸ் தேற்றம் உலக அளவில் மிகப் பிரபலமாக உள்ளது.
பித்தாகரஸ் தேற்றத்தின் கூற்று:
ஒரு செங்கோண முக்கோணத்தின் கர்ணத்தின் வர்க்கம் அதன் பக்கங்களின் வர்க்கங்களின் கூடுதலுக்குச் சமம்.
பித்தாகரஸ் தேற்றத்தின்படி ஒரு செங்கோண முக்கோணத்தில்,
கர்ணத்தின் வர்க்கம் = அடிப்பக்கத்தின் வர்க்கம் + குத்துயரத்தின் வர்க்கம்.
அதாவது ஒரு செங்கோண முக்கோணத்தின் தாங்கிப் பக்கங்களின் அளவுகள்: 6 செமீ; 8செமீ, கர்ணத்தின் அளவு 10 செமீ எனில்:
(6 x 6) + (8 x 8) = 36+64 = 100 = (10 x 10).
இசைசார் கோட்பாடுகள்
வரலாற்று நூல்களின் அடிப்படையில் பித்தாகரசு இசைக் குறிப்புகளை கணிதச் சமன்பாடுகளாக மாற்றும் வழிமுறையைக் கண்டுபிடித்தார் எனக் கூறப்படுகின்றது. பித்தாகரசு ஒரு கொல்லன் பட்டறைத் தாண்டிச் சென்ற போது இரும்பை செப்பனிடும்போது எழுந்த ஒலியைக் கேட்டு இந்த மனதிற்கு இசைவான இசைக்குக் காரணமக அறிவியல் ரீதியான காரணம் உள்ளதென்றும், இது கணித ரீதியானது என்றும், இதனைச் சங்கீதத்தில் பயன்படுத்தலாம் என்றும் உணர்ந்துகொண்டார். அவர் கொல்லனிடத்தில் சென்று அங்குள்ள கருவிகள் எவ்வாறாக வேலை செய்கின்றன என்பதைக் கேட்டறிந்துகொண்டார். சுத்தியல்களின் நிறையானது ஒருகுறிப்பிட்ட விகிதத்தில் இருந்தமையே அந்த ஓசைக்குக் காரணம் எனக் கண்டுபிடித்தார்.
ஆனால் தந்திகளே அளவிற்கு ஏற்ப இசையை வெளிப்படுத்தும் என்றும் சுத்தியலின் நிறைக்கு ஏற்ப இசை மாறுபடாது என்றும் பின்னாளில் நிரூபிக்கப்பட்டது. இருந்தபோதிலும் பித்தாகரசே தந்திகளின் நீளத்தை வேறுபடுத்துவதன் மூலம் இசையை மாற்றலாம் என்ற கண்டுபிடிப்பை மேற்கொள்ள முன்னோடியாக இருந்தார்.
வெளி இணைப்புக்கள்
http://taaism.com/bothaiyanaar-alternative-to-pythagorean-theorem/
மேற்கோள்கள்
பகுப்பு:கணிதவியலாளர்கள் பகுப்பு:கிமு 570 பிறப்புகள் பகுப்பு:கிமு 495 இறப்புகள் பகுப்பு:கிரேக்கர்கள் பகுப்பு:சமயங்களைத் தோற்றுவித்தோர் பகுப்பு:கிரேக்க மெய்யியலாளர்கள்
லுங்ஷர்
லூங்சர் (Tsipön Lungshar, 1880–1938) என்பவர் ஒரு திபெத்திய அரசியல்வாதி, இசைக்கலைஞர், மெய்யியலாளர், கவிஞர் மற்றும் மருத்துவர் ஆவார். 13-வது தலாய் லாமாவின் மரணத்தைத் தொடர்ந்து ஒரு கம்யூனிச சதித்திட்டத்தைத் திட்டமிட்டதன் மூலம், 1930களில் திபெத்திய அரசாங்கத்தின் முக்கிய நபராக மாற முயன்றதாக பழமைவாத அரசியல் எதிரிகளால் இவர் குற்றம் சாட்டப்பட்டார்.
13-வது தலாய் லாமாவால் இரண்டு தசாப்தங்களாகப் பயிற்றுவிக்கப்பட்ட அவரது 'மூன்று உதவியாளர்களில்' ஒருவராக விளங்கியவர் லூங்சர். தலாய்லாமாவின் திபெத்திய நவீனமயமாக்கல் திட்டத்திற்கு பெரிதும் உதவியாக இருந்தார். மற்றைய இரண்டு உதவியாளர்கள் சரோங், குன்பெல்லா, இருவரும் வேளாண்மைக்குப் பொறுப்பாக இருந்தனர். இவர்கள் மூவரும் விதிவிலக்காக திறமையானவர்களாக இருந்தனர் என்றும் கூறப்பட்டது.
சரோங், மற்றும் குன்பெல்லாவைப் போலவே, அவர்களின் பாதுகாவலரான 13-வது தலாய்லாமா இறந்தவுடனேயே, அனைத்து நவீனமயமாக்கலையும் சீர்திருத்தத்தையும் எதிர்த்த தீவிரப் பழமைவாதி லாசா மேல்குடிகளுக்கு லுங்சரும் ஓர் இலக்காக மாறினார்: லூங்சர் ஒரு சதித்திட்டத்தை திட்டமிட்டு ஒரு கம்யூனிச அமைப்பை நிறுவ முயன்றதாக குற்றம் சாட்டப்பட்டார். தலாய்லாமாவின் ஏனைய நெருங்கிய உதவியாளர்களை விட பெரிய அச்சுறுத்தலாகக் கருதப்பட்ட லூங்சர் சிறையில் அடைக்கப்பட்டார். அத்துடன் அவர் பிற்காலத்தில் எந்தவொரு அரசியல் எதிர்ப்பையும் மேற்கொள்ளாதிருக்க அவரது இரண்டு கண்களும் பிடுங்கப்பட்டன.
வெளி இணைப்புகள்
பகுப்பு:திபெத்திய அரசியல்வாதிகள் பகுப்பு:1880 பிறப்புகள் பகுப்பு:1938 இறப்புகள்
அசுடோர்கா பெருங்கோவில்
அசுடோர்கா பெருங்கோவில் (ஆங்கிலம்: Cathedral of Astorga; எசுப்பானியம்: Catedral de Santa María de Astorga) என்பது எசுப்பானியாவின் அசுடோர்கா எனும் இடத்தில் அமைந்துள்ள உரோமன் கத்தோலிக்கப் பெருங்கோவில் ஆகும். இப்பெருங்கோவில் 1931 ஆம் ஆண்டில் எசுப்பானிய நினைவுச் சின்னமாக்கப்பட்டது. இதன் கட்டுமானப் பணிகள் 1417 ஆம் ஆண்டில் ஆரம்பமாயின. இப்பேராலயத்தைக் கட்டுவித்தவர் பதினெட்டாம் சிக்லோ அரசர் (Siglo XVIII) ஆவார்.
வெளி இணைப்புக்கள்
பகுப்பு:எசுப்பானியப் பேராலயங்கள்
பிரட்ரிக் பேர்ட்
பிரட்ரிக் பேர்ட் (Frederick Bird , பிறப்பு: திசம்பர் 13 1875, இறப்பு: மார்ச்சு 3 1965), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 16 முதல்தர துடுப்பாட்டப் போட்டிகளில் கலந்து கொண்டுள்ளார். 1899-1909 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பிரட்ரிக் பேர்ட்- கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 7 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1875 பிறப்புகள் பகுப்பு:1965 இறப்புகள் பகுப்பு:நார்தாம்ப்டன்சையர் துடுப்பாட்டக்காரர்கள் பகுப்பு:டெவான் துடுப்பாட்டக்காரர்கள் பகுப்பு:பகிங்ஹாம்சையர் துடுப்பாட்டக்காரர்கள் பகுப்பு:கிலெளசெஸ்டர்சையர் துடுப்பாட்டக்காரர்கள்
பன்வேல் தாலுகா
பன்வேல் தாலுகா (Panvel taluka) இந்தியாவின் மகாராட்டிரா மாநிலத்தின் ராய்கட் மாவட்டத்தின் 15 தாலுகாக்களில் ஒன்றாகும். பன்வேல் தாலுகா 8 கணக்கெடுப்பில் உள்ள ஊர்களும், 157 வருவாய் கிராமங்களையும் கொண்டுள்ளது. இதன் நிர்வாகத் தலைமையிடம் பன்வேல் நகரத்தில் உள்ளது. 612.81 சதுர கிலோ மீட்டர் பரப்பளவும், ஒரு சதுர கிலோ மீட்டர் பரப்பிற்கு 1224 பேர் வீதம் மக்கள் தொகை அடர்த்தியும் கொண்ட பன்வேல் தாலுகாவில் பன்வேல் மாநகராட்சி உள்ளது.
மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 176364 வீடுகளைக் கொண்ட  பான்வேல் தாலுகாவின் மொத்த மக்கள் தொகை  7,50,236  ஆகும். மக்கள் தொகையில் ஆண்கள் 3,97,228  மற்றும்  பெண்கள் 3,53,008 ஆக உள்ளனர். பாலின விகிதம் 1000 ஆண்களுக்கு பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 94,362 - 12.58% ஆகும். சராசரி எழுத்தறிவு 76.73%  ஆகும். பட்டியல் மக்கள் மற்றும் பழங்குடிகள் முறையே 6.64%  மற்றும்  6.42%  ஆகவுள்ளனர். இதன் மக்கள் தொகையில் இந்துக்கள் 82.78%, இசுலாமியர்கள் 8.47%, பௌத்தர்கள் 5.45%, சமணர்கள் 0.53%, சீக்கியர்கள் 0.82%, கிறித்துவர்கள் 1.48% மற்றும் பிறர் 0.46%  ஆக உள்ளனர்.
மேற்கோள்கள்
பகுப்பு:ராய்கட் மாவட்டம் பகுப்பு:ராய்கட் மாவட்டத்தின் வட்டங்கள்
இந்திய தேசிய காற்பந்து அணி
இந்திய தேசிய கால்பந்து அணி (Indian national football team) என்பது இந்தியாவின் தேசிய கால்பந்து அணியாகும். இது அனைத்து இந்திய கால்பந்துக் கூட்டமைப்பால் முறைப்படுத்தப்படுகிறது. இது ஆசிய கால்பந்துக் கூட்டமைப்பின் உறுப்பு கூட்டமைப்பாகும். 1948-ஆம் ஆண்டிலிருந்து ஃபிஃபாவுடன் இணைந்துள்ளது. ஆசிய கால்பந்துக் கூட்டமைப்பு 1954-ஆம் ஆண்டு தொடங்கப்பட்டபோது, இந்திய கால்பந்துக் கூட்டமைப்பு ஒரு தொடக்ககால உறுப்பு அமைப்பாக இணைந்தது. இந்திய தேசிய கால்பந்து அணியின் பொற்காலம் 1950-கள் மற்றும் 1960-கள் ஆகும். அக்காலகட்டத்தில் (1950-ல்) கால்பந்து உலகக்கோப்பைக்கு இந்தியா தகுதி பெற்றுள்ளது. (மற்ற அனைத்து ஆசிய நாடுகளும் தகுதிச் சுற்றுகளில் பங்கேற்கவில்லை) ஆயினும் இந்திய கால்பந்து அணி உலகக் கோப்பையில் பங்கேற்கவில்லை. பயணச்செலவுகள், குறைவான பயிற்சி, அணித்தேர்வுக் குழப்பங்கள் மற்றும் ஒலிம்பிக் போட்டியில் பங்கேற்பதை உலகக் கோப்பையைவிட முக்கியமானதாகக் கருதியமை ஆகிய பல காரணங்கள் உலகக் கோப்பையில் பங்கேற்காததற்குக் கூறப்படுகின்றன. இரண்டு ஆசிய விளையாட்டுப் போட்டிகளில் தங்கம், ஒரு ஆசியக் கோப்பையில் வெள்ளி மற்றும் உலகக் கோப்பையில் சிறந்த செயல்திறன் காட்டிய ஆசிய நாடு என்ற சிறப்பு ஆகிய பெருமைகள் இந்திய கால்பந்து அணிக்கு உரித்தாகும்.
வெளியிணைப்புகள்
பகுப்பு:இந்தியாவில் காற்பந்து பகுப்பு:விளையாட்டுகளில் இந்திய தேசிய அணிகள் பகுப்பு:தேசியக் கால்பந்து அணிகள்
சுவப்னில் தோப்படே
சுவப்னில் தோப்படே (Swapnil Dhopade) இந்தியாவைச் சேர்ந்த சதுரங்க கிராண்டு மாசுட்டர் ஆவார். இவர் 1990 ஆம் ஆண்டு அக்டோபர் மாதம் 5 ஆம் நாள் பிறந்தார். 2016 ஆம் ஆண்டு விதர்பா பிராந்தியத்திலிருந்து உருவான முதல் கிராண்டு மாசுட்டர்,  மகாராட்டிரத்திலிருந்து உருவான ஐந்தாவது கிராண்டு மாசுட்டர் என்ற பெருமைக்கு உரியவரானார் In 2017, he shared 3rd place with a score of 6.5/9 at the Isle of Man International Masters tournament. . 2017 ஆம் ஆண்டு சுவிட்சர்லாந்து நாட்டில் நடைபெற்ற பன்னாட்டு சதுரங்க மாசுட்டர்கள் இடையிலான இசுலே சதுரங்கப் போட்டியில் 6.5 / 9 புள்ளிகள் எடுத்து 3 வது இடத்தைப் பகிர்ந்து கொண்டார். 2019 ஆம் ஆண்டு உலக அணி சாம்பியன் பட்டப் போட்டியில் பங்கேற்ற இந்திய பெண்கள் அணியின் பயிற்சியாளராக இருந்தார். இவரது உச்சமான தரப்புள்ளி மதிப்பீடு 2545 ஆகும்.
மேற்கோள்கள்
பகுப்பு:1990 பிறப்புகள் பகுப்பு:வாழும் நபர்கள் பகுப்பு:இந்திய சதுரங்க வீரர்கள் பகுப்பு:மகாராட்டிர சதுரங்க வீரர்கள்
லெட் ஹெர் பிளை
லெட் ஹெர் பிளை: எ பாதர்சு ஜர்னி அண்ட் தெ பிளைட் பார் ஈக்குவாலிட்டி (Let Her Fly: A Father's Journey and the Fight for Equality) என்பது சியாசுதீன் யூசிப்சையின் சுயசரிதை ஆகும். இது 2018 ஆம் ஆண்டில் வெளியானது. இவர் பாக்கித்தானிய பெண் கல்வி ஆர்வலரான மலாலா யூசுப்சையின்  தந்தை ஆவார்.பாக்கித்தானில் பெண்கள் எதிர்கொள்ளும் அடக்குமுறைகள், அவரது மகள் மலாலா தலிபான்களால் சுடப்படுவதற்கு முன்னும் பின்னும் அவரது குடும்ப வாழ்க்கை மற்றும் ஒரு சகோதரர், கணவர் மற்றும் தந்தை என்ற அவரது அணுகுமுறைகள் ஆகியவற்றை இந்த நூல் விவரிக்கிறது.